Document ID: 32010R0849

KOMISSION ASETUS (EU) N:o 849/2010,
annettu 27 päivänä syyskuuta 2010,
jätetilastoista annetun Euroopan parlamentin ja neuvoston asetuksen (EY) N:o 2150/2002 muuttamisesta
(ETA:n kannalta merkityksellinen teksti)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon jätetilastoista 25 päivänä marraskuuta 2002 annetun Euroopan parlamentin ja neuvoston asetuksen (EY) N:o 2150/2002 (1) ja erityisesti sen 6 artiklan 2 kohdan,
sekä katsoo seuraavaa:
(1)
Arvioitaessa kahden ensimmäisen, vuosina 2006 ja 2008 toteutetun, tiedonkeruun tuloksia todettiin, että on tarpeen tarkastella uudelleen tiettyjä asetuksen (EY) N:o 2150/2001 liitteissä esiintyviä käsitteellisiä puutteita.
(2)
Komissio on tiedottanut Euroopan parlamenttia ja neuvostoa asetuksen (EY) N:o 2150/2002 (2) täytäntöönpanosta ja ehdottanut useita muutoksia.
(3)
Sen vuoksi asetusta (EY) N:o 2150/2002 olisi muutettava.
(4)
Tässä asetuksessa säädetyt toimenpiteet ovat Euroopan tilastoja koskevalla, 11 päivänä maaliskuuta 2009 annetulla Euroopan parlamentin ja neuvoston asetuksella (EY) N:o 223/2009 (3) perustetun Euroopan tilastojärjestelmää käsittelevän komitean lausunnon mukaiset,
ON HYVÄKSYNYT TÄMÄN ASETUKSEN:
1 artikla
Korvataan asetuksen (EY) N:o 2150/2002 liitteet I, II ja III tämän asetuksen liitteellä.
2 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä syyskuuta 2010.

Labels: 10
12
19
20